Paektu-san

Paektu-san, eller Paektufjellet, (koreansk: Paektusan/Baektusan, kinesisk: Chángbái Shān eller Changbaifjellet) er et vulkansk fjell på grensa mellom Kina og Nord-Korea. Fjellet ligger i Kaemaplatået, et høyfjellsområde i det nordøstre Nord-Korea og Kina. Platået grenser i nord til elvene Yalu og Tumen og har en retning sørvest-nordøst. Området er relativt lite gjestmildt, med svært kalde vintre med en gjennomsnittstemperatur på under 20 °C. Gjennomsnittshøyde ligger rundt 1 000 moh men Paektufjellet rager høyest med 2 744 moh.
 
Fjellet er en stratovulkan, som hadde sitt siste utbrudd i 1903. Siden da har det dannet seg en innsjø på toppen, som dekker det meste av en fem kilometer bred og 850 meter dyp kaldera. Innsjøen kalles i Nord-Korea for Chonji (Himmelsjøen), og har utløp mot nord til Kina. Nær utløpet finnes en 70 meter høy foss. Elvene Songhua, Tumen og Yalu har sine kilder i fjellet.

Kalderaen ble dannet under et utbrudd i år 969 (± 20 år). Den sentrale delen av fjellet hever seg med vel 3 mm hvert år på grunn av stigende magma.

Det blir fra offisielt nord-koreansk hold hevdet at statsoverhodet Kim Jong-il ble født under en dobbel regnbue på dette fjellet.

Referanser

Eksterne lenker 
 

Vulkaner i Asia
Fjell i Nord-Korea
Fjell i Kina
Fjell over 2000 meter
Biosfærereservater i Nord-Korea